Il. 
RUMPHII DE QUIBUSDAM MELASTOMACEIS, ADDITIS ALIIS NONNULLIS 
IN INDIA ORIENTALI RECENS INVESTIGATIS. 
Exiguus sane Melastomacearum , que a Ruwrmo nostro recensentur, est numerus: si vero que de 
18 refert diligenti examini subjicias, major esse reperitur, quam adhuc vulgo existimabatur. Solet 
enim in eodem capite complures plantas magis minusve inter se similes eodem insignire titulo, quas 
vocabulo « mas د‎ aut > femina » aut alio quocunque adjectivo, quod ad eas pertinet , addito, ipse 
distinguere conatur. Neque hoc ei quisquam inscitie tribuat, quod potius insignem viri botanices 
scientiam probat, qui tempore quo notio generis et speciei in scientid amabili multo incertior quam 
nunc erat et characteres generici tantum non ignorabantur, uno tamen titulo plantas multis rebus 
inter se affines conjunxerit. Atque hoc ei vulgo satis bene successisse fatendum est, cujus rei inter alia 
exemplo est caput de Fune Murenarum s. Tali Morea V, p. 66, in quo de tribus Melastomaceis 
mentio fit, que cuncte generi nuper a Gavpicuaup constituto sunt annumeranda : an vero huic etiam 
familie planta accensenda sit, que tanquam varietas Funis Murenarum femine ) Medinilla macro- 
carpa ) memoratur, solitaria foliorum, quee refertur, dispositio facit ut addubitem ; atque etiam Funds 
Murenarum latifolius in fine hujus capitis descriptus et Tabulà XXXVI depictus foliis alternis nimium 
a Melastomaceis recedere videtur. Hoc autem loco non totum genus Medinillam, tanto specierum 
numero abundans, quarum unam modo descripsit GAUDICHAUD, ego autem unam et viginti alias in 
Bydragen tot de 0 wetenschappen VI, p. 250 enumeravi et breviter recensui, exponere, 
sed eximias quasdam species accuratius describere et figuris explicare constitui, ut deinde de aliis 
nonnullis hujus familie novis generibus non minus singularibus et egregiis agam. Complura autem 
Melastomacearum genera eo libentius indagare aggredior, quod Indica haudquaquam pari pertractata 
sunt diligentiá atque Americana, quorum jam hinc levius est studium , quod multa in calidaria nostra 
fuerunt invecta, cum illis, qua in coloniis nostris Indicis occurrunt, longe graviora obstant impe- 
dimenta atque inprimis longinquum iter, quominus in Europam devehantur. Hoc equidem sum 
expertus, qui ex omnibus Melastomaceis, pulcritudine insignibus , quas iteratis vicibus viventes ex 
Javà ad hortos botanicos nostros misissem, nullam in patriam redux viventem conspexerim nec 
meliori usus sim successu ; quotiescunque eas e semine procreare conarer. Hoc vero etiamsi aliis deinde 
melius succedat et summá curá in calidariis nostris pulcerrime hæ plante excolantur, vix tamen illas 
agnosceret quicunque in propriá patriá conspexisset. Jam illic plurime peculiarem soli naturam , non 
cuivis speciei idoneam, requirunt, unde earum vegetatio non minus quam ab aliis locorum proprie- 
tatibus, partim incognitis, pendere videtur. Sic aliz v. c. loca amant aprica et patentia, alie obscuras 
umbras humidumque calorem nemorum imperviorum, alie, que in vallibus depressis reperiuntur, 
in montibus plane desiderantur, quos natura aliis exornavit speciebus hic tantum obviis. In illis, que 
hoc loci beneficio ad singularem crescunt altitudinem , complures sunt species scandentes generis 
Medinille , quarum nonnullas caule ad 60-80 pedum altitudinem juxta arborum truncos subrepente 
